जोधपुर संभाग में एक साथ 16 स्थानों पर इनकम टैक्स सर्वे की कार्रवाई
जोधपुरशहर में 3 और बाड़मेर, जैसलमेर, पाली जालोर जिलों में 13 स्थानों शुक्रवार को एक साथ हुई आयकर सर्वे की कार्रवाई से कारोबारियों में हड़कंप मच गया। इनके अलावा जोधपुर के 3 ज्वैलर्स एक डाइग्नोस्टिक सेंटर पर गुरुवार को शुरू हुआ सर्वे दूसरे दिन भी जारी रहा। इनमें से दो ज्वैलर्स डाइग्नोस्टिक सेंटर पर भारी अनियमितताएं मिली है। यहां से कंप्यूटर हार्ड डिस्क सहित कई दस्तावेज जब्त किए गए है। इनमें से एक ज्वैलर्स ने 30 लाख की अघोषित आय उजागर की है, लेकिन विभाग को उसके यहां दस्तावेजों और स्टॉक में भारी हेरफेर मिली। इसी आधार पर तीनों प्रतिष्ठानों से जब्त दस्तावेजों की विस्तृत जांच की जाएगी। दूसरी ओर विभाग की इन्वेस्टिगेशन विंग के सहायक आयकर निदेशक जेके सुरति की अगुवाई में सरदारपुरा स्थित एक डायमंड कारोबारी के यहां चल रही जांच दूसरे दिन भी देर रात तक जारी रही। शेष| पेज 11
आयकरविभाग के प्रिंसिपल सीआईटी एसके सिंह के निर्देश पर संयुक्त आयकर आयुक्त की टीमों ने शुक्रवार को जोधपुर, बाड़मेर, जैसलमेर, पाली, जालोर जिलों में 16 जगहों पर सर्वे शुरू किया। इनमें जोधपुर शहर में रेंज-3 की टीम ने जिप्सी रेस्टोरेंट के निकट क्षेत्र में स्थित एक बिल्डर, रेंज-2 की टीमों ने सर्राफा बाजार क्षेत्र में दो ज्वैलर्स, नागौर रेंज में मकराना मेड़ता कस्बे में दो और नागौर शहर में एक कास्मेटिक व्यापारी के यहां सर्वे शुरू किया। इसी तरह, बाड़मेर रेंज की टीमों ने बाड़मेर, जैसलमेर, जालोर और बालोतरा में कार्रवाई शुरू की। जैसलमेर में यह कार्रवाई किराणा व्यापारी के यहां की गई। उधर, पाली रेंज की टीमों ने पाली शहर में एक साड़ी कारोबारी, सोजत में ज्वैलर्स किराणा कारोबारी के प्रतिष्ठानों पर सर्वे शुरू किया।
bho_Deva hin_Deva hin_Deva